cyanic-selkie/wikianc huggingface dataset:
იტა კოზაკევიჩი
ბიოგრაფია
1988 წელს დაიწყო თანამშრომლობა ლატვიის სახალხო ფრონტთან, მიისწრაფოდა ავტონომიისაკენ, შემდეგ კი ქვეყნის დამოუკიდებლობისაკენ. 1989 წელს იყო სსრკ უმაღლესი საბჭოს დეპუტატობის კანდიდატი ჯეკაბპილსის ოლქიდან, ასევე ადგილობრივი თვითმმართველობის ორგანოებში. 1990 წლის 18 მარტის არჩევნების შედეგებით იგი გახდა ლატვიის სსრ მე-12 მოწვევის უმაღლესი საბჭოს დეპუტატი ჯეკაბპილსის No129 ოლქიდან. მუშაობდა ეროვნულ უმცირესობათა საკითხებზე, ხელმძღვანელობდა ადამიანის უფლებათა და ეროვნულ საკითხთა კომისიას, იყო პრეზიდიუმის წევრი. 1990 წლის 4 მაისს, სახალხო ფრონტის სხვა დეპუტატებთან ერთად, ხმა მისცა ლატვიის რესპუბლიკის დამოუკიდებლობის აღდგენის შესახებ დეკლარაციის მიღებას. 1990 წლის ივნისში, ცესისში, მიენიჭა წოდება "ქალი — ლატვია".
იტა კოზაკევიჩი დაიღუპა 1990 წლის 28 ოქტომბერს ტირენიის ზღვაში ცურვისას, როდესაც მონტე კასინოს მონახულების შემდეგ პოლონური დიასპორის Kraj-Emigracja-ს კონფერენციის ფარგლებში ბრუნდებოდა რომში.
შეხედულებები
იგი ძირითადად დაინტერესებული იყო ეროვნული და რელიგიური საკითხებით. მისი ახლო თანამოაზრის მ. შაცი მარიაშის მოგონებების მიხედვით, მიუხედავად იმისა, რომ აქტიურად გამოდიოდა რუსიფიკაციის წინააღმდეგ, ჩართული იყო ინტერფრონტის ქმედებებსა და დამოუკიდებელი ლატვიის სახელმწიფოს ფორმირებისთვის ბრძოლაში, იტა კოზაკევიჩი გამოდიოდა აგრესიული ლატვიური ნაციონალიზმის, როგორც სახელმწიფო იდეოლოგიის წინააღმდეგ.
იგი განიხილავდა ქვეყნის ყველა მაცხოვრებლისთვის მოქალაქეობის მინიჭების „ნულოვან“ ვარიანტს, რათა თავიდან ყოფილიყო აცილებული საზოგადოებაში დაძაბულობა და უმცირესობათა ჩაგვრა.
ოჯახი
მამა ეჟი (იურის) კოზაკევიჩი, პოლონელი იყო. ხოლო დედა, რიტა ლიდაკსი — ლატვიელი. მამის მხრიდან ოჯახი ლატვიაში 1863 წელს პოლონეთის აჯანყების დამარცხების შემდეგ დასახლდა. 1978 წელს იგი ცოლად გაჰყვა სტანისლავ რისარდ ლიპეკს, მაგრამ წყვილი მალევე დასორდა ერთმანეთს. მეორე ქმარი იყო მათემატიკოსი ინდულის სტრაზდინიში, რომელიც მოგვიანებით აირჩიეს ლატვიის უმაღლესი საბჭოს დეპუტატად.
ჯილდოები და ხსოვნა
მინი| იტა კოზაკევიჩის სახელობის პოლონური საშუალო სკოლა. რიგაში. 2001 წელს პრეზიდენტმა ალექსანდრე კვასნიევსკიმ სიკვდილის შემდეგ დააჯილდოვა კომანდორის ჯვრით პოლონეთის რესპუბლიკის ღირსების ორდენის  ვარსკვლავთან ერთად.
იტა კოზაკევიჩის სახელს ატარებს ლატვიის ეროვნული კულტურული საზოგადოებების ასოციაცია (ANKOL) და პოლონური საშუალო სკოლა რიგაში, რომელზედაც დადგმულია მემორიალური დაფა.
მას ეძღვნება დოკუმენტური ფილმი Ita (ავტორები ნორ იკსტენი და ჰარის ბეკერისი), ასევე  წიგნი ა. მელნალკსნისის Zvaigznei tikai stunda (2004, პოლონური თარგმანი Tylko jedna godzina dla gwiazdy 2007 წ.).
სქოლიო
კატეგორია:დაბადებული 3 ივლისი კატეგორია:დაბადებული 1955 კატეგორია:გარდაცვლილი 28 ოქტომბერი კატეგორია:გარდაცვლილი 1990 კატეგორია:ლატვიელი პოლიტიკოსი ქალები კატეგორია:XX საუკუნის ჟურნალისტები კატეგორია:XX საუკუნის მთარგმნელები კატეგორია:ლატვიის უნივერსიტეტის კურსდამთავრებულები
მალი-საქართველოს ურთიერთობები
სქოლიო
კატეგორია:საქართველოს დიპლომატიური ურთიერთობები კატეგორია:მალის დიპლომატიური ურთიერთობები
ჯოან კროუფორდი
ჯოან კროუფორდი (Joan Crawford; დ. 23 მარტი, 1904 — გ. 10 მაისი, 1977) — ამერიკელი მუნჯი და ხმოვანი კინოს მსახიობი, ოსკარის ლაურეატი, ჰოლივუდის ოქროს ხანის უდავოდ ერთ-ერთი უდიდესი წარმომადგენელი 1920-40-იან წლებში. ამერიკის კინოს ინსტიტუტმა კროუფორდი ყველა დროის უდიდეს ქალ მსახიობთა შორის დაასახელა (მეათე ადგილზე).
თავდაპირველად მოცეკვავე კროუფორდმა კინოში კონტრაქტი მეტრო-გოლდუინ-მაიერ სტუდიასთან გააფორმა 1925 წელს და მცირე როლებს ასრულებდა. 20-იანი წლების ბოლოსთვის მისი პოპულარობა იზრდება. 1930-იან წლებში ის უკვე კონკურენციას უწევს მგმ-ის კოლეგებს ნორმა შირერსა და გრეტა გარბოს. მისი გმირები შრომისმოყვარე ქალები იყვნენ, რომლებიც საბოლოოდ სიყვარულსა და წარმატებას პოულობდნენ. ამგვარ როლებს მაყურებელი ენთუზიაზმით ხვდებოდა დეპრესიის პერიოდში. ამ ათწლეულის ბოლოსთვის ის უკვე ჰოლივუდის უდიდესი ვარსკვლავი იყო და ასევე ყველაზე მეტად ანაზღაურებადი ქალი აშშ-ში.
რესურსები ინტერნეტში
კატეგორია:ამერიკელი მსახიობები კატეგორია:ოსკარის მფლობელი კინომსახიობები კატეგორია:დაბადებული 23 მარტი კატეგორია:დაბადებული 1904 კატეგორია:გარდაცვლილი 10 მაისი კატეგორია:გარდაცვლილი 1977 კატეგორია:XX საუკუნის ამერიკელი ქალი მსახიობები კატეგორია:XX საუკუნის ამერიკელი ბიზნესმენები
Xanthodaphne maldivica
Xanthodaphne maldivica — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ირინე ზაალიშვილი
ირინე მიხეილის ასული ზაალიშვილი — გამოჩენილი ქართველი პათოფიზიოლოგი
ბიოგრაფია
ირინე ზაალიშვილი დაიბადა 1909 წელს ქალაქ გორში, გორის გიმნაზიის დირექტორის, მიხეილ ზაალიშვილის, ოჯახში. 1925 წელს დაამთავრა თბილისის 41–ე სკოლა ოქროს მედლით, შემდეგ კი მუსიკალური ტექნიკუმი.
1931 წლიდან 1936 წლამდე სწავლობდა თბილისის სახელმწიფო სამედიცინო ინსტიტუტში. 1936 წლიდან ამავე ინსტიტუტის პათოლოგიური ფიზიოლოგიის კათედრის ასისტენტია, 1948 წლიდან დოცენტი, 1955 წლიდან პროფესორი. 1955 წლიდან 1976 წლამდე, 20 წლის განმავლობაში იყო თსსი–ის პათოლოგიური ფიზიოლოგიის კათედრის გამგე. 1945 წელს დაიცვა საკანდიდატო, ხოლო 1953 წელს კი სადოქტორო დისერტაცია. მისი შრომები ძირითადად პერიფერიული სისხლისმიმოქცევის თავისებურებებს ეხებოდა. პარალელურად 1947-1955 წლებში მუშაობდა კარდიოლოგიის სამეცნიერო ინსტიტუტში. სხვა მრავალ სამეცნიერო  ნაშრომთან ერთად, შეიმუშავა კაპილაროსკოპიული დაკვირვების სქემა და პერიფერიული სისხლის ძარღვების ტონუსის შესასწავლი ტესტი. 1965 წელს მიენიჭა მეცნიერებათა დამსახურებული მოღვაწის წოდება. დაჯილდოებული იყო ორდენებით და მედლებით. იყო თბილისისა და საქართველოს პათოფიზიოლოგთა სამეცნიერო  საზოგადოების თავმჯდომარე და ერთ–ერთი დამაარსებელი. გამოირჩეოდა პედაგოგოური საქმიანობით. პირველმა წაიკითხა ქართულად ლექცია პათოლოგიურ ფიზიოლოგიაში. პირველმა დაწერა პათოლოგიური ფიზიოლოგიის ქართული სახელმძღვანელო. ღრმა კვალი დატოვა საქართველოში პათოფიზიოლოგიის განვითარების და პათოფიზიოლოგთა სკოლის შექმნის საქმეში.
გარდაიცვალა 1976 წელს.
ლიტერატურა
კატეგორია:დაბადებული 1909 კატეგორია:გარდაცვლილი 1976
კეიპ-ბრეტონი
კეიპ-ბრეტონის კუნძული შედის კანადის პროვინციის ახალი შოტლანდიის შემადგენლობაში. თუმცა ის ფიზიკურად გამოყოფილია ახალი შოტლანდიის ნახევარკუნძულს, მცირე სიგრძის კანსოს სრუტის მეშვეობით. ნახევარკუნძულის უკიდურეს ჩრდილოეთ ნაწილში მდებარეობს ქალაქი კანსო, სწორედ ამ ქალაქიდან ხორციელდევა უმოკლესი დაკავშირება კუნძულზე. კუნძულის ჩრდილო-აღმოსავლეთი ნაწილი ყველაზე მეტადაა დაცილებული კონტინენტს, ხოლო კუნძულის დასავლეთი და სამხრეთი სნაპიროები მდებარეობს წმინდა ლავრენტის ყურის ზოლში. ჩრდილოეთში მდებარე კუნძულებისგან კეიპ-ბრეტონი გამოყოფილია კაბორტის სრუტის მეშვეობით.
კუნძულზე მდებარეობს, ახალი შოტლანდიის რვა რაიონიდა ოთხი: კეიპ-ბრეტონი, ინვერნესი, რიჩმონდი და ვიქტორია. 2001 წელს ჩატარებული აღწერის შედეგად აქ ცხოვრობს 147,454 "კეიპ-ბრეტონელი"; დაახლოებით 16% არის ადგილობრივი მოსახლე. მოსახლეობის 95 % არის თეთრკანიანი. აღმსარებლობის მიხედვით აქ მცხოვრებთა 47,3 % ანგლიკანელია, კათოლიციზმის აღმსარებელთა რაოდენობა შეადგენს 22,1 %, ხოლო პროტესტანტობის 2,65 %.
გეოგრაფია
კუნძულის ფართობი შეადგენს 10,311 კვადრატულ კილომეტრს (3,981 კვ.კმ), მას მსოფლიოს კუნძულებს შორის ფართობის მხრივ 77-ე ადგილი უკავია, ხოლო კანადაში მას მეთვრამეტე ადგილი აქვს. კუნძულის სანაპირო ზოლი კლდოვანია, ხოლო კუნძულის ცენტრალურ ნაწილში მდებარეობს ტყის ვრცელი საფარი.
1936 წელს აქ დაარსდა კეიპ-ბრეტონის ზეგნის ეროვნული პარკი, მას 949 კმ² ფართობი ტერიტორია უკავია. კეიპ-ბრეტონის ჰიდროგრაფიული ქსელით საკმაოდ მდიდარია. კუნძულის ცენტრალურ ნაწილში მდებარეობს ტბა ბრა-დ'ორი, ეს ტბა მცირე ზომის მდინარეების მეშვეობით უკავშირდება ოკეანეს. მტკნარი წყლის დიდი მარაგითაა ცნობილი ტბა აინსლი, სწორედ ამ ტბაში ჩაედინება მდინარე მარგარესი. კუნძულზე მრავლადაა სხვა მცირე ზომის მდინარეებიც.
ინტერმეტ რესურსები
კატეგორია:კანადის კუნძულები
კეიტონიალეები
კეიტონიალეები (Caiyfoniales) — ნამარხ შიშველთესლოვან მცენარეთა რიგი. ფართოდ იყო გავრცელებული ტრიასული პერიოდის II ნახევრიდან ცარცულის ბოლომდე. ჰქონდათ თათისებრ რთული ფოთოლი, რომელიც 4 ლანცეტა ფოთოლაკისაგან შედგებოდა. კუპულა ნასკვს წააგავდა და 2 მწკრივად იყო განლაგებული ღერძზე. იგი 6-12 თესლკვირტს შეიცავდა. ზოგში მტვრის მარცვლები აღმოჩნდა, რომელსაც 2 საჰაერო ბუშტი ჰქონდა.
კეიტონიალეები სანაპირო წყლების პატარა მცენარეები იყო.
ლიტერატურა
კატეგორია:შიშველთესლოვნები კატეგორია:ნამარხი მცენარეები
ცენტრალური მასივი
ცენტრალური მასივი (Massif central) — მთათა სისტემა საფრანგეთში, რომელიც ქვეყნის ტერიტორიის ერთ მეოთხედს იკავებს, ვრცელდება საფრანგეთის ცენტრალურ ნაწილში. უმაღლესი წერტილია პიუი-დე-სანსი — 1886 მეტრი ზღვის დონიდან. იგი ევროპის ჰერცინული მთათა სისტემებისაგან გამოირჩევა სიმაღლით და რთული გეოლოგიური აგებულებით. ეს მხარე ქვეყნის ერთ-ერთი მნიშვნელოვანი ტურისტული რეგიონია. სწორედ აქედან იღებს სათავეს საფრანგეთის უგრძესი მდინარე ლუარა. ალპებისა და იურის მთებისაგან მას გამოჰყობს მდინარეების რონისა და სენის ხეობები.
რესურსები ინტერნეტში
კატეგორია:ცენტრალური მასივი კატეგორია:საფრანგეთის ვულკანები კატეგორია:ფიზიოგრაფიული პროვინციები
კორონელ-ეზეკიელი
კორონელ-ეზეკიელი (Coronel Ezequiel) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ბორბორემა-პოტიგუარის შემადგენლობაში.
2010 წლის მონაცემებით, მოსახლეობა 5 405 ადამიანს შეადგენდა, მოსახლეობის სიმჭიდროვე 29.1 კმ²-ზე. ფართობი 185 748 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
დრავა
დრავა (Drawa) — მდინარე ჩრდილო-დასავლეთ პოლონეთში. უერთდება მდინარე ნოტეცის. მისი საერთო სიგრძე 186 კმ-ია. პოლონეთის მდინარეებს შორის სიგრძით მეოცე ადგილი უკავია. წყალშემკრები აუზის ფართობი კი 3,296 კმ²-ია.
მდინარეზე მდებარეობს ქალაქები: დრავსკო პომორსკიე; დრავნო; კჟის ვიელეპოლსკი.
რესურსები ინტერნეტში
კატეგორია:პოლონეთის მდინარეები
ლებაპის ველაიათი
ლებაპის ველაიათი (Lebap welaýaty) – თურქმენეთის ადმინისტრაციული ერთეული. დაარსდა 1992 წელს ყოფილი ჩარჯოუს ოლქის ტერიტორიაზე. ველაიათის ადმინისტრაციული ცენტრია თურქმენაბადი.
რესურსები ინტერნეტში
კატეგორია:თურქმენეთის ველაიათები
კელასური (მრავალმნიშვნელოვანი)
კელასური შეიძლება აღნიშნავდეს:
Lasioglossum lativalve
Lasioglossum lativalve — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1984 წელს.
სქოლიო
lativalve
ტორესილია-დელ-რებოლიარი
ტორესილია-დელ-რებოლიარი (Torrecilla del Rebollar, Torreciella) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ხილოკის კომარკის შემადგენლობაში. ფართობი — 63,448137 კმ². მოსახლეობა — 123 კაცი (2020 წ.).
სქოლიო
კატეგორია:ტერუელის მუნიციპალიტეტები
რისხვის მტევნები
რისხვის მტევნები (ივრ. מבצע ענבי זעם;, არაბ. حرب أبريل; აპრილის ომი) თექვსმეტდღიანი დაპირისპირება ჰეზბოლასა და ისრაელს შორის 1996 წლის 11–დან – 27 აპრილამდე ჩრდილოეთ ისრაელსა და სამხრეთ ლიბანში.
სახელწოდება
ოპერაციის სახელწოდება აიღეს იოანეს გამოცხადების (აპოკალიფსი) მეთოთხმეტე თავის მეთვრამეტე მუხლიდან:
მიყავ მანგალი ეგე მახჳლი რისხჳსა და მოისთულენ ტევანნი იგი ვენაჴისა მის ქუეყანისანი, რამეთუ დამწიფებულ არს ყურძენი იგი ქუეყანისაჲ.
მიზეზები
1982 წლიდან ჰეზბოლა აწყობდა პარტიზანულ თავდასხმებს ისრაელისა და სამხრეთ ლიბანის არმიის წევრებზე, საგუშაგოებზე, ყაზარმებზე და ა.შ. 1992 წელს ისრაელმა და ჰეზბოლამ ხელი მოაწერეს შეთანხმებას, რის შედეგადაც ორივე მხარემ იკისრა იერიშები მიეტანათ მხოლოდ კომბატანტებზე. 1996 წლის 30 მარტს ცაჰალის დაბომბვამ შეიწირა ორი სამოქალაქო პიროვნება იათირში, როდესაც ისინი წყალსაწნევი კოშკის შეკეთებას ცდილობდნენ. ამის საპასუხოდ ჰეზბოლამ დაიწყო სარაკეტო დარტყმების ინტენსიფიკაცია და ამჯერად დარტყმის ქვეშ მოაქცია ჩრდილოეთ ისრაელიც (რომელზეც ისრაელსა და ჰეზბოლას შორის გაფორმებული შეთანხმებით, დარტყმა არ უნდა მომხდარიყო). ისრაელისა და სამხრეთ ლიბანის არმიები 1996 წლის 11 აპრილს შეუდგნენ ოპერაცია რისხვის მტევნების განხორციელებას.
საბრძოლო მოქმედებები
ისრაელის არმიის არტილერიამ და ავიაციამ იერიშები მიიტანა ბიქაას მუჰაფაზაში მყოფ მიზნებზე, რასაც ჰეზბოლამ სარაკეტო დარტყმების კიდევ უფრო ინტენსიფიკაციით უპასუხა, დაიწყო აპრილის ომი.
11 აპრილი
ისრაელის არტილერიამ და ავიაციამ იერიშები მიიტანა ბაალბექზე, სუჯადისა და რიჰანის მაღლობებზე, ბეირუთის სამხრეთ გარეუბანსა და ბიქაას დაბლობზე. დაიჭრა და დაიღუპა ლიბანის რამდენიმე მოქალაქე, მათ შორის ორი ლიბანის არმიიდან. დაიწყო ისრაელის მოქალაქეების ევაკუაცია ჩრდილოეთ ისრაელიდან.
12 აპრილი
ბრძოლები ორივე მხრიდან უფრო და უფრო ინტენსიურ ხასიათს იღებს, ისრაელის ავიაციამ დაბომბა სამხრეთ ბეირუთი, რამალულ–ალიჰთან დაბომბვისას დაიღუპა სირიელი ოფიცერი. დაბა სუჰმურის დაბომბვისას – ცხრა ლიბანის მოქალაქე. ჰეზბოლამ მიიტანა იერიშები მეთულასა და ქირიათ–შემონაზე, დაიჭრა რამდენიმე ისრაელის მოქალაქე.
13 აპრილი
ჰეზბოლამ სარაკეტო დარტყმა მოახდინა ქირიათ შემონაზე, ნაჰარიაზე და ჰა–გოშერიმზე. ისრაელის შვეულმფრენებმა იერიში მიიტანეს ტვიროსზე, ჰარფზე, ალ–მანსურიათზე, რასაც ათამდე ლიბანის მოქალაქე შეეწირა. შეტაკება მოხდა ად–დაბშათთან, სადაც ჰეზბოლას მებრძოლებმა დააზიანეს ისრაელის ვერტმფრენი, დაიღუპა ორი და დაიჭრა ათამდე ისრაელის სამხედრო მოსამსახურე. ჰეზბოლას მხრიდან დაიღუპა ერთი მებრძოლი და სამი– დაიჭრა, ისრაელის საზღვაო კორპუსმა ბლოკადაში მოაქცია ლიბანის ნავსადგურები.
14 აპრილი
14 აპრილს ჰეზბოლამ იერიშები მიიტანა ქირიათ შემონაზე, ნაჰარიაზე და ღაჯარზე, ისრაელმა – ნაბატიაზე და ბიქაას დაბლობზე. ამავე დროს არაბულ სახელმწიფოთა ლიგა, გაერო და საფრანგეთი მოითხოვენ უპირობო ცეცხლის შეწყვეტას.
15 აპრილი
თხუთმეტ აპრილს ისრაელმა ამ კონფლიქტში პირველად გამოიყენა 175 მმ M107 საარტილერიო სისტემები, რომლითაც დაიბომბა ნაბატია. ასევე დაიბომბა სამხრეთ ბეირუთი და ბიქაას დაბლობი. გაანადგურეს ბუსალამის ელექტროსადგური. ჰეზბოლამ სარაკეტო იერიშები მიიტანა ჩრდილოეთ ისრაელზე და სამხრეთ ლიბანის არმიის ყაზარმებზე ხიამთან, ათ–თაიბათსა და თიბნინთან.
16 აპრილი
ჰეზბოლა აგრძელებს სარაკეტო იერიშებს ქირიათ–შემონასკენ. 16 აპრილს, დილის ექვს საათზე ისრაელი იწყებს სამიზნეების მასირებულ დაბომბვას არტილერიით – დაიღუპა ოცამდე ლიბანის მოქალაქე და ორასამდე დაიჭრა.
17 აპრილი
17 აპრილს საფრანგეთი კვლავ მოითხოვს საბრძოლო მოქმედებების უპირობო შეწყვეტას, ხოლო აშშ არ თანხმდება ამ ინიციატივას. ჰეზბოლას მიაქვს იერიში ხიამზე, ქირიათ შემონაზე, ნაჰარიაზე, ჰა–გოშერიმსა და ეილონზე. ისრაელი ახორციელებს დარტყმებს ტვიროსზე, ნაბატიაზე, შაქრაზე, მარაქათსა და ბიქაას დაბლობზე. ჰეზბოლას მებრძოლები თავს ესხმიან სამხრეთ ლიბანის არმიის საგუშაგოს ჰაბარიათთან, შეტაკებისას დაიღუპა შვიდი სამხრეთ ლიბანის არმიის მებრძოლი და დაიჭრა თოთხმეტი, ასევე ჰეზბოლას სამი მებრძოლი დაიღუპა.
18 აპრილი
18 აპრილს დილით ისრაელს იერიში მიაქვს ნაბატიაზე, რასაც ათამდე ლიბანის მოქალაქე შეეწირა. დაახლოებით შუადღის ორ საათზე, ისრაელის არტილერია ბომბავს ფიჯიელ მშვიდობისმყოფელთა ცენტრს დაბა ქანასთან, სადაც თავს აფარებდნენ ლტოლვილები ქანადან, რაშქანიდან, სიდუქიდან და ალ-ბუთმისპირა სოფლებიდან. 106 ადამიანი დაიღუპა, სამასამდე დაიჭრა. ჰეზბოლას, პალესტინის ისლამური ჯიჰადის, ალ-ყუდსის ბრიგადებისა და სხვა ორგანიზაციების მეთაურები დაიმუქრნენ "ღირსეული პასუხით ბარბაროსობაზე". ჰეზბოლამ იერიშები მიიტანა ქირიათ შემონაზე, ნაჰარიაზე, ღაჯარზე, ზაჰრათზე, ეილონზე, ჰა-გოშერიმზე, ხიამსა და მეთულაზე, ისრაელის ოცამდე მოქალაქე დაიჭრა.
19 აპრილი
19 აპრილს ღამით ჰეზბოლამ დაიწყო ისრაელის დასახლებების მასირებული დაბომბვა, დაიბომბა ქირიათ შემონა, შელომი, ჰანითა, ნაჰარია, ღაჯარი, მეთულა, ჰა–გოშერიმი, თავს დაესხნენ ცაჰალისა და სამხრეთ ლიბანის არმიის საგუშაგოებსა და ყაზარმებს ჰინიათთან, აზ–ზიბყინთან, ხიამთან, მარჯაიუნთან. ისრაელმა იერიშები მიიტანა ტვიროსზე და ბიქაას დაბლობზე. ყანის დაბომბვის შემდგომ საერთაშორისო ორგანიზაციები დაჟინებით მოითხოვდნენ ცეცხლის შეწყვეტას.
20 აპრილი
ჰეზბოლას იერიშები მიაქვს ქირიათ–შემონასა და ხიამზე, ისრაელის ავიაცია ბომბავს ჰარფსა და შაქრას, ასევე სატრანსპორტო ინფრასტრუქტურას ქვეყნის მასშტაბით. ლიბანის არმიის საგუშაგოს დაბომბვისას დაიღუპა და დაიჭრა რამდენიმე ლიბანელი სამხედრო მოსამსახურე.
21 აპრილი
ორივე მხარე აგრძელებს დაბომბვას. ისრაელმა იერიშები მიიტანა ბიქაას დაბლობსა და ტვიროს–მარაქათის გზატკეცილზე, ჰეზბოლამ დაბომბა ნაჰარია და ეილონი.
22 აპრილი
ისრაელის საზღვაო კორპუსმა იერიშები მიიტანა სულთანიაზე, სადაც გაანადგურეს წყალსაქაჩი და რეზერვუარები, დაანგრიეს ფავარის ხიდი. ჰეზბოლა აგრძელებდა ჩრდილოეთ ისრაელზე იერიშების მიტანას და თავდასხმებს საგუშაგოებზე.
23 აპრილი
ჰეზბოლა თავს ესხმის საგუშაგოს მარუბთან და ბომბავს ჩრდილოეთ ისრაელს, ხოლო ისრაელს იერიშები მიაქვს აზ–ზაჰრანსა და აბულ–ასვადზე.
24 აპრილი
24 აპრილს ჰეზბოლამ დაბომბა ქირიათ–შემონა, შიშონი, სასა და ნაჰარია,ისრაელმა – ტვიროსი, ნაბათია და ბარუშითი. ამავე დროს მოეწყო ლიბანისა და აშშ–ს პრეზიდენტების შეხვედრა ნიუ–იორკში, ხოლო შითურში ლიბანის პრემიერ–მინისტრი რაფიყ ჰარირი და პარლამენტის თავმჯდომარე ნაბი ბირი შეხვდნენ აშშ სახელმწიფო მდივანს, უორენ კრისტოფერს. შეთანხმდა ცეცხლის შეწყვეტის ძირითადი ასპექტები.
25 აპრილი
25 აპრილს განთიადზე ისრაელმა დაბომბა დაბა იათარი და ბიქაას დაბლობი, ჰეზბოლამ – ნაჰარია და ჰა–გოშერიმი. 25 აპრილს საღამოს დაიწყო სიტუაციის დეესკალაცია.
ცეცხლის შეწყვეტა
26 აპრილს მოლაპარაკებები განახლდა და 27 აპრილს ჰეზბოლამ და ისრაელმა მიაღწიეს შეთანხმებას, რაც ფაქტობრივად 1993 წლის შეთანხმების ანალოგი იყო და ორივე მხარეს აკისრებდა მოვალეობას სამოქალაქო მოსახლეობის ხელშეუხებლობისა.
მსხვერპლი
ისრაელის ოფიციალური მონაცემებით, დაიღუპა 3 სამხედრო მოსამსახურე და 5 სამოქალაქო პირი, 62 სამოქალაქო პირი დაიჭრა, ჰეზბოლამ დაჰკარგა 21 მებრძოლი და დაიჭრა ასამდე. ჰეზბოლას მონაცემებით დაიღუპა სამოცდაათზე მეტი მებრძოლი ცაჰალიდან და სამხრეთ ლიბანის არმიიდან, ხოლო ჰეზბოლას დანაკარგი შეფასდა 14 მებრძოლით. ასევე დაიღუპა 250–მდე ლიბანის მოქალაქე და 400–მდე დაიჭრა. დაიღუპა ერთი სირიელი ოფიცერი.
რესურსები ინტერნეტში
კატეგორია:ჰეზბოლა კატეგორია:XX საუკუნის ომები
ფერის ფერმა
ფერის ფერმა (Ferry Farm) — ფერმისა და სახლის სახელწოდება, სადაც ჯორჯ ვაშინგტონმა გაატარა თავისი ბავშვობის დიდი ნაწილი. ფერის ფერმა მდებარეობს აშშ-ში, სტრაფორდის ოლქში, მდინარე რაპაჰანოკის ჩრდილოეთ სანაპიროზე, ქალაქ ფრედერიკსბურგის მახლობლად. აშენდა 1738 წელს. ფართობი 278,000 მ².
რესურსები ინტერნეტში
კატეგორია:ფერმები
ლენსოისი
ლენსოისი (Lençóis) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 10 368 ადამიანს შეადგენდა. ფართობი 1 240.362 კმ²-ია. მოსახლეობის სიმჭიდროვე 8.36 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
მასტოდონტები
მასტოდონტები (ბერძნ. mastos — დვრილი და odus, ნათ. ბრ. odontos — კბილი), ნამარხი ცხოველების ჯგუფი ხორთუმიანთა რიგისა. ცხოვრობდნენ ძირითადად მესამეულ პერიოდში. ჰქონდათ დიდი, მასიური სხეული, რომლის სიმაღლე 1,5-3,2 მ აღწევდა. ძირითადი კბილების გვირგვინის აგებულების მიხედვით არჩევენ ბორცვკბილიან და ქედკბილიან მასტოდონტებს. საჭრელი კბილები ეშვებად ჰქონდათ გადაქცეული. უძველეს ფორმებს ეშვები ჰოქნდათ როგორც ზედა, ისე ქვედა ყბაზე, უფრო გვიანდელ წარმომადგენლებს კი ქვედა ეშვები სულ არ გააჩნდათ ან ჰორიზონტალურად ჰქონდათ გაბრტყელებული. მასტოდონტები ნაპოვნია აზიაში, ევროპაში, აფრიკაში, ჩრდილოეთ ამერიკაში. ევროპასა და აზიაში ამოწყდნენ ნეოგენის ბოლოს, აფრიკაში და ჩრდილოეთ ამერიკაში — მეოთხეული პერიოდის დასაწყისში.
ლიტერატურა
კატეგორია:გადაშენებული ძუძუმწოვრები კატეგორია:ხორთუმიანები
Infundibulicybe geotropa
Infundibulicybe geotropa — სოკოს სახეობა ტრიქოლომასებრთა ოჯახისა, რომლის გავრცელების არეალი მოიცავს ჩრდილოეთ ამერიკასა და ევროპას.
სოკო პირველად აღწერა ფრანგმა მიკოლოგმა პიერ ბიულიარმა 1792 წელს როგორც Agaricus geotropus. მიმდინარე ბინომიალური სახელწოდება მიანიჭა ფინელმა მიკოლოგმა ჰარი ჰარმაჯამ 2003 წელს.
აღწერა
ქუდის დიამეტრი — 4-12 (20) სმ, ხორციანი, თავდაპირველად ფართოზარისებრი, სიმწიფეში ფართოძაბრისებრი ან ოდნავ ჩაჭყლეტილი, ბორცვაკით ცენტრში, კიდეები თხელი, შეკეცილი. კანი გლუვი და მბრწყინავი, მოგვიანებით მშრალი და მქრქალი, მოწითურო ან მოყვითალო-მურა; შესაძლოა ჩალისფრამდე ან მოთეთრომდე გახუნდეს. ზოგჯერ ჟანგისფერი ლაქებით.
რბილობი — თეთრი (მოგვიანებით — ჩალისფერი), მშრალი, მყარი, გაჭრისას ფერს არ იცვლის, ნუშის მსგავსი სუნით.
ფეხის სიგრძე — 5-10 (15) სმ, სისქე — 2-3 სმ, მყარი, სიგრძივ-ბიჭკოვანი, ცილინდრული, ძირში ოდნავ გასქელებული, ნორჩობაში — ღია-ყვითელი, სიმწიფეში — ქუდის ფერია, ძირში მომუროა.
ჰიმენოფორი — ფირფიტებიანი, ფირფიტების სისქე — 0,4-0,8 სმ, ხშირი, თხელი,ძლიერ დაღმავალი; თავიდან თეთრი, შემდგომში ჟანგმიწისფერ-კრემისფერი.
სპორების ფხვნილი — თეთრი. სპორები — 6-8 × 5-6 მკმ, თითქმის ბურთისებრი, გლუვი, უფერული.
ეკოლოგია და გავრცელება
საპროტროფია. იზრდება კირიან ნიადაგზე ფოთლოვან და შერეულ ტყეებში, ნათელ ბალახიან ადგილებში, ტყის პირებსა და ბუჩქნარში. ხშირად გვხვდება ჯგუფებად ან რიგებად, ქმნის „ქაჯის წრეს“.
გავრცელებული ინფორმაციით, ყველაზე დიდი ქაჯის წრე მდებარეობს ბელფორტში, საფრანგეთში, რომლის დიამეტრი ნახევარ მილს აღწევს, ხოლო მისი ასაკი 800 წლით თარიღდება.
ფართოდაა გავრცელებული ევროპაში, გავრცელების არეალი აგრეთვე მოიცავს ჩრდილოეთ ამერიკასა და იაპონიას.
სეზონი — ზაფხულიდან შემოდგომამდე (მასიურად — აგვისტოს შუა პერიოდიდან სექტემბრის ბოლომდე).
გამოყენება
საჭმელი სოკოა. საკვებად იხმარება მხოლოდ ნორჩობაში. მოგვიანებით უხეში და უგემურია. გამოიყენება აგრეთვე ძმარში ან ცხიმში დამარინადებული. სოკო პოპულარულია ჩრდილოეთ იტალიაში.
ზოგიერთი სახელმძღვანელო გამოუცდელ მესოკოვეებს ურჩევს თავი შეიკავონ მისი შეგროვებისაგან, რადგანაც იგი მეტად წააგავს ბევრ შხამიან სახეობას.
სქოლიო
კატეგორია:საჭმელი სოკოები კატეგორია:ტრიქოლომასებრნი
გაიანა-საქართველოს ურთიერთობები
მინი|მარჯვნივ|250პქ|საქართველოს დროშა მინი|მარჯვნივ|250პქ|გაიანის დროშა გაიანა-საქართველოს ურთიერთობები – წარმოადგენს ურთიერთობებს გაიანასა და საქართველოს შორის. გაიანასთან დიპლომატიური ურთიერთობები დამყარდა 2012 წლის 23 აპრილს. დიპლომატიური ურთიერთობების დამყარების შესახებ ერთობლივ კომუნიკეზე ხელმოწერის ცერემონიალი გაიმართა ქალაქ ნიუ-იორკში, საქართველოს მუდმივ წარმომადგენლობაში გაერთიანებული ერების ორგანიზაციასთან.
4 დეკემბერს ბრაზილიის ფედერაციულ რესპუბლიკაში საქართველოს საგანგებო და სრულუფლებიანმა ელჩმა (რეზიდენციით ქ. ბრაზილია) ოთარ ბერძენიშვილმა რწმუნებათა სიგელები გადასცა გაიანის კოოპერატიული რესპუბლიკის პრეზიდენტს დონალდ რამოტარს.
სქოლიო
კატეგორია:საქართველოს დიპლომატიური ურთიერთობები კატეგორია:გაიანის დიპლომატიური ურთიერთობები
Xanthodaphne maoria
Xanthodaphne maoria — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ტაჯიკური ენა
ტაჯიკური ენა — სპარსული ენის სტანდარტიზებული ვარიანტი ტაჯიკეთში. მსგავსი დასახელება პოლიტიკური მიზეზების გამო ეწოდა საბჭოთა კავშირის პერიოდში, ამავე პერიოდში დამწერლობის სისტემად შემოღებული იქნა კირილიცა, რომელიც დღემდე გამოიყენება.
ტაჯიკური ენა მშობლიურია ტაჯიკების იმ ნაწილისთვის, რომლებიც ტაჯიკეთში ცხოვრობენ, ხოლო ავღანეთში მცხოვრები ტაჯიკებისთვის მშობლიურია სპარსული ენის სხვა სტანდარტიზაცია — დარი, რომელიც ტაჯიკურისგან განსხვავებით იყენებს სპარსულ დამწერლობას და თურქული ენების ნაკლებ გავლენას განიცდის.
ლინგვისტურად არ განიხილება ცალკე ენად, განიხილავენ როგორც სპარსულ ენას და შესაბამისად მიაკუთვნებენ ინდოევროპული ოჯახის ირანულ ჯგუფს.
დიალექტური განსხვავებები უმნიშვნელოა, ამიტომ საზღვრების გავლება მათ შორის რთულია. პირობითად ისინი იყოფიან ჩრდილოეთის, სამხრეთის, სამხრეთ-აღმოსავლეთის და ცენტრალურ ჯგუფებად. ზოგიერთი წყარო ტაჯიკურს აკუთვნებს ავღანეთში გავრცელებულ ყველა სპარსულ დიალექტს.
დამწერლობა
ტაჯიკური დამწერლობა ეფუძნება კირილიცას და მოიცავს 35 ასო–ნიშანს (გრაფემას).
ლექსიკა
ფრაზები და სიტყვები
რიცხვები
რესურსები ინტერნეტში
კატეგორია:ტაჯიკური ენა
ლაშე (თიღვის მუნიციპალიტეტი)
ლაშე — სოფელი საქართველოში, თიღვის მუნიციპალიტეტში, ძვილეთის თემში. 1991 წლამდე შედიოდა ზნაურის რაიონის შემადგენლობაში. მდებარეობს შიდა ქართლის ვაკეზე, მდინარე ღაღურის ნაპირზე. ზღვის დონიდან 800 მეტრი, ყორნისიდან 9 კილომეტრი.
ლიტერატურა
კატეგორია:ძვილეთის თემის სოფლები
ფრედერიკსბურგი (ვირჯინია)
ფრედერიკსბურგი — დამოუკიდებელი ქალაქი, ვირჯინიის შტატში. ის დედაქალაქიდან დაშორიებულია — 50, ხოლო რიჩმონდიდან 55 მილით. 2000 წლის აღწერის მიხედვით მისი მოსახლეობა შეაგდენს 19, 278. ეკონომიკური ანალიზის ბიურო ფრედერიკსბურგს და მის მეზობლად მდებარე სპოტსილვანიის ოლქს აერთიანებს სტატისტიკური მონაცემების შეგროვებისას. ეს ქალაქი არის ვაშინგტონ-ბალტიმორის მეგაპოლისის ნაწილი.
ისტორია
ქალაქი მდებარეობს მდინარე რაპაჰანოკთან. 1714 წელს გუბერნატორმა ალექსანდრ სპოტსვუდმა დაასპონსორა გერმანელთა სამოსახლოს, გერმანას, აგება. შემდგომი გაფართოების მიზნით კოლონიუალურმა ასამბლეამ, 1720 წელს შექმნა ახალი ოლქი რომელსაც ეწოდა სპოტსილვანია (გუბერნატორის პატივსაცემად), ხოლო 1728 წელს დაარსდა ფრედერიკსბურგი. ქალაქს სახელი ეწოდა უელსის პრინცი ფრედერიკის პატივსაცემად. 1732 წელს, 1780 წლამდე, საოლქო სასამართლო გადატანილ იქნა ფრედერიკსბურგში. 1781 წელს ფრედერიკსბურგი საბოლოოდ ჩამოყალიბდა როგორც ქალაქი, მას ჰყავდა თავისი მერი, საბჭო და სასამართლო. 1879 წელს მას ოფიციალურად მიენიჭა ქალაქის სტატუსი.
1738 წელს ქალაქთან ახლოს დასახლდა ჯორჯ ვაშინგტონის ოჯახი. ვაშინგტნის დედა მერი მოგვიანებით ცხოვრობდა ფრედერიკსბურგში, ხოლო მისი და ბეთი ქალაქ გარეთ მდებარე პლანტაციაში. ამ ქალაქში ასევე ცხოვრობდნენ ამერიკის რევოლუციის გენერლები ჰიუ მერსერი და ჯორჯ უიდონი. ამერიკის შეერთებული შტატების პრეზიდენტი ჯეიმზ მონრო.
ამერიკის სამოქალაქო ომის დროს ფრედერიკსბურგმა, მისი ადგილმდებარეობის გამო შეიძინა სტრატეგიული მნიშვნელობა. 1862 წლი 11–15 დეკემბერს, ფრედერიკსბურგის ბრძოლის დროს, ქალაქმა ძალიან დიდი ზიანი მიიღო. 1863 წლის 3 მაისს კიდევ ერთი ბრძლოა გაიმართა ქალაქთან ახლოს.
1908 წელს ქალაქში დაარსდა მერი ვაშინგტონის სახელობის უნივერსიტეტი.
გეოგრაფია
აშშ-ის სტატისტიკის დეპარტამენტის მონაცემების მიხედვით ქალაქის საერთო ფართობი შეადგენს 27.2 კვ² (10.5 მი.²). ქალაქს აღმოსავლეთით და სამხრეთით გარს არტყავს მდინარე რაპაჰანოკი; მდინარის გადაღმა არის სტრაფორდის ოლქი. ჩრდილოეთით და დასავლეთით მდებარეობს სპოტსილვანიის ოლქი.
დემოგრაფია
2000 წლის აღწერის მიხედვით ფრედერიკსბურგში ცხოვრობს 19 279 ადამიანი, 8 102 კომლი და 3 921 ოჯახი. მოსახლეობის 73.18% არის თეთრკანიანი მოსახლეობა, 20.41 შავკანიანი, 0.34% ადგილობრივი ამერიკელი (ე.წ. ინდიელები), 1.51% აზიელები, 4.57% სხვა რასის წარმომადგენლები, ხოლო 4.90% ლათინო ამერიკელები.
მედია
ფრედერიკსბურგის ყოველდღიური გაზეთი არის ფრი ლენს სტარი (The Free Lance–Star). გაზეთის პირველი ნომერი 1885 წელს გამოვიდა. არსებობს ასევე რამდენიმე ადგილობრივი რადიოსადგური.
დიმიტრი პოჟარსკი
thumb|250px|დიმიტრი პოჟარსკი(მარცხნივ) [[კუზმა მინინი (მარჯვნივ)]]
დიმიტრი მიხეილის ძე პოჟარსკი (Дмитрий Михайлович Пожарский) (1 ნოემბერი, 1578 - 20 აპრილი (?), 1642) რიურიკების დინასტიის წარმომადგენელი.
ადრეული კარიერა
thumb|პოლონელი ჯარისკაცები დანებდნენ დიმიტრი პოჟარსკის.
ბრძოლა ინტერვენტთა წინააღმდეგ
დიმიტრი პოჟარსკი ებრძვოდა რუსეთში შექმოჭრილ პოლონელ და შვედ ინტერვენტებს, პოჟარსკმა ნიჟნი ნოვგოროდის ერობის მმართველთან კუზმა მინინთან ერთად შექმნა სახალხო ლაშქარი. აჯანყების მონაწილეებმა მიზნად დაისახეს რუსეთის გათავისუფლება ინტერვენტებისაგან და ხელისუფლების სათავეში მყოფი ბოიარებისაგან .სახალხო ლაშქარი თანდათანობით იზრდებოდა. 1612 წელს მოლაშქრეებმა გაათავისუფლეს რუსეთის ჩრდილოეთი და მოსკოვისკენ დაიძრნენ. გააფთრებული ბრძოლების შემდეგ ინტერვენტები დამარცხდნენ.
ოჯახი
დიმიტრი პოჟარსკის პირველი ცოლ იყო პრასკოვია ვარფოლოვენა რომლისგანაც ჰყავდა 3 ბიჭი და 3 გოგო.
პარიზის აუზი
პარიზის აუზი (Bassin de Paris), ჩრდილოეთ საფრანგეთის დაბლობი — გორაკ-ბორცვიანი ვაკე საფრანგეთის ჩრდილოეთ ნაწილში, მოიცავს ქვეყნის უდიდეს ნაწილს. ზღვის დონიდან მდებარეობს 100—150 მ. სიმაღლეზე.
დიმიტრი პოჟარსკი
ოჯახი
პრასკოვია ვარფოლოვენა გარდაიცვალა 1635 წლის 28 აგვისტოს. ამის შემდეგ პოჟარსკიმ ცოლად შეირთო მთავრის ასული ფეოდორა ადრეის ასული გოლიცინი.
პარიზის აუზი
პარიზის აუზის ცენტრში მდებარეობს ქალაქი პარიზი, საიდანაც ვაკე თანდათან მაღლდება არდენებისკენ, ვოგეზებისკენ, ცენტრალური მასივისა და არმორიკის მასივისკენ.
დიმიტრი პოჟარსკი
რესურსები ინტერნეტში
*
პარიზის აუზი
პარიზის აუზში მიედინება მრავალი წყალუხვი მდინარე, მათ შორისაა მდინარე სენის აუზი. პარიზის ვაკეზე ზომიერი ზღვის კლიმატის ტიპია გავრცელებულ, ივლისის საშუალო ტემპერატურაა — 18°C, იანვრისა — 3°C, წლის მანძილზე მოდის 500—700 მმ ნალექი.
პრასი
პრასი (Allium porrum) — მრავალწლოვანი ბალახოვანი მცენარე შროშანისებრთა ოჯახისა. მის სამშობლოდ ითვლება ხმელთაშუა ზღვის ქვეყნები.
გავრცელებულია დასავლეთ ევროპაში, ამიერკავკასიაში. მოჰყავთ როგორც ორწლოვანი კულტურა. პირველ წელს ივითარებს გამსხვილებულ ცრუ ღეროსა და ფოთოლს, მეორე წელს — საყვავილე ისარსა და თესლს. ფოთოლი გრძელია, ვიწრო, ლანცეტისებრი. ბოლქვი პატარაა, შედგება თეთრი თხელხორციანი ქერქლებისაგან. ცრუ ღერო შეიცავს ნახშირწყლებს, ცილას, C ვიტამინს, ფოთოლი — C, B1, B2, PP ვიტამინებს და კაროტინს.
პრასი ყინვაგამძლეა, მრავლდება  თესლით და ჩითილით. იყენებენ კულინარიაში ნედლად, მოხარშულს, დამჟავებულს. მოსავლიანობა 1 ჰა-ზე საშუალო 250 ც. საქართველოში გავრცელებული ჯიშებია კარანტანული, ბულგარული, ქუთაისური.
ლიტერატურა
კატეგორია:ხახვი კატეგორია:ბოსტნეული
ჟასანანი (რიუ-გრანდი-დუ-ნორტი)
ჟასანანი (Jaçanã) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 724 მეტრზე. მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ბორბორემა-პოტიგუარის შემადგენლობაში.
2010 წლის მონაცემებით, მოსახლეობა 7 925 ადამიანს შეადგენდა, მოსახლეობის სიმჭიდროვე 145.25 კმ²-ზე. ფართობი 54 561 კმ²-ია.
Lasioglossum lativentre
Lasioglossum lativentre — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1853 წელს.
სქოლიო
lativentre
ბრუკლინი 9-9
ბრუკლინი 9-9 ― ამერიკული პოლიციური კომედიური ტელესერიალი, რომელიც Fox-ისა და NBC-ის ეთერში გადიოდა. ტელეშოუ ეთერში 2013 წლის 17 სექტემბერს გაუშვეს, ბოლო სერია კი 2021 წლის 16 სექტემბერს გავიდა ეთერში და ჯამში 153 ეპიზოდი შეადგინა. ტელესერიალი შექმნილი დენ გურისა და მაიკლ შურის მიერ და ჯეკ პერალტას (ენდი სემბერგი), ნიუ-იორკის პოლიციის დეპარტარტამენტის 99-ე უბნის დექტექტივის ირგვლივ ტრიალებს, რომელიც სრულიად განსხვავდება მისი ხელმძღვანელი ოფიცრის, სერიოზული და ნაკლებად ემოციური კაპიტანი ჰოლტისგან (ანდრე ბრაუერი). სამსახიობო დასის სხვა წევრები არიან: სტეფანი ბეატრისი როზა დიასის როლში, ტერი ქრიუისი ტერი ჯეფორდსის როლში, მელისა ფუმერო ემი სანტიაგოს როლში, ჯო ლო ტრულიო ჩარლზ ბოილის როლში, ჩელსი პერეტი ჯინა ლინეტის როლში, დირკ ბლოკერი მაიკლ ჰიჩკოკის და ჯოე მაკინონ მილერი ნორმ სკალის როლში.
ერთკამერიანი კომედიის შექმნისას FOX-მა თავდაპირველად პირველი სეზონის 13 ეპიზოდი შეუკვეთა, თუმცა საბოლოოდ 22 ეპიზოდამდე გაზარდა. ტელესერიალის პრემიერა 2013 წლის 17 სექტემბერს შედგა. 2018 წლის 10 მაისს, ხუთი სეზონის შემდეგ FOX-მა სერიალი გააუქმა. მომდევნო დღეს მეექვსე სეზონი NBC-მ დააანონსა, რომლის პრემიერაც 2019 წლის 10 იანვარს გაიმართა. მეშვიდე სეზონის პრემიერა 2020 წლის თებერვალში შედგა, ხოლო ათეპიზოდიანი მერვე და უკანასკნელი სეზონის პრემიერა 2021 წლის 12 აგვისტოს გაიმართა.
სქოლიო
კატეგორია:ბრუკლინი 9-9 კატეგორია:ინგლისურენოვანი ტელეპროგრამები
ვდა
ვდა (Wda) — მდინარე ჩრდილოეთ პოლონეთში. უერთდება მდინარე ვისლას. მისი საერთო სიგრძე 198 კმ-ია. პოლონეთის მდინარეებს შორის სიგრძით მეცხრამეტე ადგილი უკავია. წყალშემკრები აუზის ფართობი კი 2,325 კმ²-ია.
მდინარეზე მდებარეობს ქალაქები: ლიპუში; ჩარნა ვოდა; ლუბიხოვო; ოშიე; დრიჩიმ; შვიეჩიე.
რესურსები ინტერნეტში
კატეგორია:პოლონეთის მდინარეები
სედეკიონი (ბიზანტიის ეპისკოპოსი)
სედეკიონი (Σεδεκίων) — ბიზანტიის ეპისკოპოსი. მან შეცვალა ეპისკოპოსი პლუტარქე 105 წელს და ამ ტახტზე იმყოფებოდა ცხრა წლის განმავლობაში, 114 წლამდე. მისი ეპისკოპოსობის დროს იმპერატორი ტრაიანე დევნიდა ქრისტიანებს.
კატეგორია:ბიზანტიის ეპისკოპოსები
ტორიხო-დელ-კამპო
ტორიხო-დელ-კამპო (Torrijo del Campo, Torrillo) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ხილოკის კომარკის შემადგენლობაში. ფართობი — 44 კმ². მოსახლეობა — 447 კაცი (2020 წ.).
სქოლიო
კატეგორია:ტერუელის მუნიციპალიტეტები
ფინური ენა
ფინური ენა — ფინურ-უნგრული ოჯახის ბალტიურ-ფინურ ჯგუფს. ფინურის დიალექტია კარელიური, რომელიც რუსეთის ფედერაციის კარელიის რესპუბლიკაშია გავრცელებული.
ზოგადი ცნობები
ფინური ენა იყოფა დასავლურ და აღმოსავლურ კილოებად და 7-8 დიალექტად.
სტატუსი
ოფიციალური ენა:
გავრცელების არეალი:
შვედეთი, აშშ, კანადა
გრამატიკა
ფონოლოგიურ სისტემას ქმნის 8 ხმოვანი და 13 თანხმოვანი, რომელთაგან თითოეულს აქვს მოკლე და გრძელი ფორმა, გარდა თანხმოვნებისა: j, v, h, d. ხმოვნების რაოდენობა იზრდება 16 დიფთონგის ხარჯზე: аi, оi, аu, оu და ა.შ. ზმნებს აქვთ უღლების 2 ფორმა: აქტიური (განსაზღვრულპირიანი) და პასიური (განუსაზღვრელპირიანი), 4 კილო (თხრობითი, პირობითი, ბრძანებითი, შესაძლებელი), პირის 3 ფორმა მხოლობით და მრავლობით რიცხვებში, 4 ინფინიტივი, რომლებშიც შეხამებულია არსებითი სახელების ცალკეული ნიშნები (ბრუნვების და კუთვნილების სუფიქსები). სინტაქსისთვის დამახასიათებელია სიტყვათა შედარებით თავისუფალი რიგი.
ლექსიკა
ფრაზები და სიტყვები
რიცხვები
კატეგორია:ფინური ენა
Format (ალბომი)
Format —  ჯგუფ Pet Shop Boys-ის კრებული, გამოცემული 2012 წლის 6 თებერვალს, ლეიბლზე Parlophone. მასში შეტანილია ჯგუფის მიერ 1996–2009 წლებში (Bilingual-იდან Yes-ამდე) გამოცემული სინგლების B-გვერდები. მსგავსი კრებული ჯგუფმა გამოსცა 1995 წელს, ორმაგი დისკის Alternative სახით.
სქოლიო
კატეგორია:Pet Shop Boys-ის კომპილაციური ალბომები კატეგორია:2012 წლის კომპილაციური ალბომები კატეგორია:Parlophone-ის კომპილაციური ალბომები
Xanthodaphne membranacea
Xanthodaphne membranacea — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ახ, მეზურნევ
„ახ, მეზურნევ“ — ქართული ხალხური სიმღერა, ქალაქური მუსიკის ფოლკლორის თავისებური ნიმუში. მუსიკალური ენის მხრივ უახლოვდება ქალაქური სიმღერის დასავლურ შტოს, სიტყვიერ ტექსტში კი ლაპარაკია მეზურნეზე — ქალაქური სიმღერის აღმოსავკლური შტოს ტიპურ წარმომადგენელზე. ცნობილია სიმღერის ორი ვარიანტი: ერთი ჩაწერა ო. ჩიჯავაძემ (ტექსტი ი. კერესელიძისა). სიმღერა მეტად პოპულარული იყო რევოლუციამდელ ქართველ ახალგაზრდებს შორის. მეორე ჩაიწერა დიმიტრი არაყიშვილმა XX საუკუნის დასაწყისში (კრებული „ერთხმიანი და გუნდური ქალაქური სიმღერა“, 1946, რუსულ ენაზე). სიმღერას საფუძვლად უდევს ქუჩური სახუმარო ტექსტი, თუმცა ჩანს მეფის რუსეთის საწინააღმდეგო განწყობილებაც („ნიკო, ნიკო, რაზბონიკო“ — იგულისხმება მეფე ნიკოლოზ II).
ლიტერატურა
კატეგორია:ქართული ხალხური სიმღერები
პლუნგეს რაიონი
პლუნგეს რაიონი (Plungės rajono savivaldybė) — მუნიციპალური გაერთიანება ლიეტუვაში, ტელშიაის მაზრაში.
დასახლებული პუნქტები
მოსახლეობის რაოდენობა (2001):
თვითმმართველობა
რაიონი მოიცავს 11 სამამასახლისოს:
კატეგორია:ლიეტუვის რაიონები
...And Justice for All (სიმღერა)
...And Justice for All — ამერიკული მძიმე მეტალ ჯგუფ მეტალიკის მესამე სინგლი და მეორე სიმღერა მათივე 1988 წლის ამავე სახელწოდების სტუდიური ალბომი.
სიმღერის სახელწოდება აღებულია აშშ-ის დროშასთან დასადები ფიცის ტექსტიდან და წარმოადგენს მის ბოლო ოთხ სიტყვას. ტექსტი ეხება კორუფციას სასამართლო სისტემაში, რომელშიც ფული უფრო მნიშვნელოვანია, ვიდრე სიმართლე, სოციალურ უსამართლობის აქტს, რომელშიც სამართლიანობის ქალღმერთი „გაუპატიურებულია“:
მუკუჟე
მუკუჟე (Mucugê) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 18 548 ადამიანს შეადგენდა. ფართობი 2 482.204 კმ²-ია. მოსახლეობის სიმჭიდროვე 7.47 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
მალდა
მალდა — სოფელი საქართველოში, თიღვის მუნიციპალიტეტში (ყორნისის თემი). 1991 წლამდე შედიოდა ზნაურის რაიონის შემადგენლობაში. მდებარეობს მდინარე აღმოსავლეთის ფრონის ხეობაში. ზღვის დონიდან 900 მეტრი, ყორნისიდან 12 კილომეტრი. შიდა ქართლის 1955 წლის დაზვერვითმა ექსპედიციამ მალდაში მიაკვლია გვიანი ბრინჯაოს ხანის სამოსახლო გორას.
სქოლიო
კატეგორია:ყორნისის სადაბო თემის სოფლები
ადრიანოპოლის ბრძოლა (378)
მინი|ბრძოლის გეგმა ადრიანოპოლის ბრძოლა – ბრძოლა რომაელებსა და აჯანყებულ ვესტგუთებს შორის, გაიმართა 378 წლის 9 აგვისტოს, ადრიანოპოლთან (ახლანდელი ედირნე, თურქეთი). იმპერატორმა ვალენტიმ ბრძოლა გაუმართა აჯანყებულებს, რომლებსაც მონები და კოლონისტები შეუერთდნენ. რომაელებმა შეუტიეს ვესტგუთების ბანაკს, რომელიც ოთხთვალებით იყო გარშემორტყმული, რომაელთა არმია თითქმის მთლიანად მოისპო, დაიღუპა იმპერატორიც. ამ დამარცხებამ საგრძნობლად დაასუსტა რომის იმპერია.
IV საუკუნის ისტორიკოსის ამიანუს მარცელინუსის ცნობით, ადრიანოპოლის ბრძოლაში რომაელთა არმიის ერთ-ერთი სარდალი ყოფილა ბაკურ იბერიელი.
ლიტერატურა
კატეგორია:IV საუკუნის ბრძოლები კატეგორია:რომის ისტორია
ბანგა (სამხრეთი კოტაბატო)
ბანგა (ოფიციალურად ბანგის მუნიციპალიტეტი; Lungsod sa Banga; Bayan ng Banga) ― პირველი კლასის მუნიციპალიტეტი სამხრეთ კოტაბატოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 89 164 ადამიანს შეადგენს. მოიცავს 22 ბარანგაის.
სქოლიო
კატეგორია:სამხრეთ კოტაბატოს მუნიციპალიტეტები
ახოიუ
ახოიუ — ყმა-გლეხი ფეოდალურ აფხაზეთში (მეგრული „მოინალე“). სამურზაყანოში „დოლმახორე“ ეწოდებოდა. ახოიუ აფხაზეთის გლეხობის 15-20% შეადგენდა.
ლიტერატურა
კატეგორია:აფხაზეთის ისტორია კატეგორია:გლეხობა
დიოგენი (ბიზანტიის ეპისკოპოსი)
კატეგორია:ბიზანტიის ეპისკოპოსები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 129
ჟაპი
ჟაპი (Japi) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ბორბორემა-პოტიგუარის შემადგენლობაში.
2010 წლის მონაცემებით, მოსახლეობა 5 522 ადამიანს შეადგენდა, მოსახლეობის სიმჭიდროვე 29.22 კმ²-ზე. ფართობი 188 989 კმ²-ია.
რესურსები ინტერნეტში
კატეგორია:რიუ-გრანდი-დუ-ნორტის მუნიციპალიტეტები
ახალდაბა (ოჩამჩირის მუნიციპალიტეტი)
ახალდაბა — სოფელი ოჩამჩირის მუნიციპალიტეტში (აძიუბჟას თემი), სამურზაყანოს დაბლობზე, მდინარე კოდორის მარცხენა მხარეს. ზღვის დონიდან 20 მეტრზე, შავი ზღვიდან 4 კმ. ოჩამჩირიდანდან დაშორებულია 30 კმ-ით.
სქოლიო
კატეგორია:აძიუბჟას თემის სოფლები
ტშციანოს ბრძოლა
ტშციანოს ბრძოლა (1629 წლის 25 ივნისი) — პოლონეთ-შვედეთის ომის (1626-1629) ერთ-ერთი მნიშვნელოვანი დაპირისპირება. პოლონეთის ძალებს მეთაურობდა გვირგვინის ველი ჰეტმანი სტანისლავ კონიეკპოლსკი და იმპერიულ ჯარებს ჰანს გეორგ ფონ არნიმ-ბოიცენბურგი, რომლებიც გაგზავნა იმპერატორმა ფერდინანდ II-მ სიგიზმუნდ III-ის დასახმარებლად, შეხვდნენ შვედეთის ჯარს გუსტავ II ადოლფის მეთაურობით, გუსტავს მხარს უჭერდნენ ჩრდილოელ ევროპელი პროტესტანტები. გუსტავ ადოლფი კინაღამ მოკლეს ან ორჯერ ტყვედ ჩავარდა. ბრძოლა პრუსიაში მიმდინარეობდა, რომელიც გაგრძელდა ივლისსა და აგვისტოში, საბოლოოდ გამარჯვებული ვერ გამოვლინდა, ამიტომაც საბოლოოდ ზავით დაასრულეს.
ისტორია
შვედეთისა და პოლონეთ-ლიტვის მეფე სიგიზმუნდ III ცდილობდა შეენარჩუნებინა შვედეთის გვირგვინი, მაგრამ შვედმა ხალხმა უარყო და ამის ნაცვლად შვედეთის მეფე გახდა სიგიზმუნდის ბიძა კარლი. სიგიზმუნდს სურდა შვედეთის გვირგვინის დაბრუნება და ასევე სურდა რუსეთის გვირგვინის მოპოვება. რუსეთმა დახმარება შვედეთის კარლს სთხოვა. საღვთო რომის იმპერია ჰაბსბურგების მეთაურობით ცდილობდა დაებრუნებინა ევროპული ქვეყნები კათოლიციზმისთვის და მოეპოვებინა კონტროლი ჩრდილოეთ გერმანიის ბალტიის ზღვის სავაჭრო ქალაქებზე, კერძოდ ჰანზაზე და დაებრუნებინა ჩრდილოეთი, რომელიც გახდა ლუთერანული და ამით შვედეთი მოიპოვებდა უზენაესობას ბალტიის ზღვაზე. სავაჭრო მარშრუტებს გარკვეული პერიოდის განმავლობაში აკონტროლებდა ძლიერი დანია, რომელიც აკონტროლებდა და აგროვებდა მის ტერიტორიაზე არსებულ ზღვაზე გასასვლელ წყლებს. სიგიზმუნდ III პოლონეთ-ლიტვაში ცდილობდა ბალტიის ზღვა დაეპყრო თავისი მომგებიანი სავაჭრო გზების გამო. მან არაერთხელ სთხოვა შვედეთის მეფე გუსტავ ადოლფს უარი ეთქვა შვედეთის მეფის ტიტულზე, როგორც ზავისა და სამშვიდობო მოლაპარაკებების წინაპირობა. შვედებმა შეისწავლეს სიგიზმუნდ III-ის შეჩერების ტაქტიკა და ასე გაგრძელდა ბრძოლები და შეტაკებები წლების განმავლობაში.
ბრძოლა
შვედების მიზანი, იყო დაპირისპირებოდა მტერს სანამ ის გაძლიერდებოდა, მათ ეს ვერ მოახერხეს, ამიტომაც გუსტავი, იძულებული გახდა უკან დაეხია მარიენბურგისკენ (მალბორკი), რათა არ ებრძოლა გაძლიერებულ მტერთან. თუმცა, როდესაც გაიგეს მისი უკან დახევის შემდეგ, პოლონელმა ჰეტმანმა, კონიეკპოლსკიმ და ფონ არნიმმა გაგზავნეს 1300 ჰუსარი, 1200 მსუბუქი ცხენოსანი და 2000 რეიტერი ჰარი შვედებისთვის. ამ ძალებმა შვედეთის არმია სოფელ ჰონიგფელდეში (პოლონური Trzciana, თანამედროვე Trzciano) Sztum Heath-ზე (Stuhmer Heide) დაიჭირეს.
როდესაც შეიტყო პოლონეთისა და იმპერიული ძალების სიახლოვის შესახებ, გუსტავ II ადოლფმა უბრძანა რაინკონტის (რაინგრაფ) ოტო ლუდვიგის ჯარებს გაეგრძელებინათ ლაშქრობა. ოტო ლუდვიგმა არ შეასრულა ბრძანებები და სამაგიეროდ შეინარჩუნა პოზიცია ჰონიგფელდეში 1950 ცხენოსნით, 60 ქვეითით და 10 სამფუნტიანი ტყავის ქვემეხით. იმავდროულად, კონიეკპოლსკიმ უბრძანა თავის პოლონურ კაზაკ კავალერიას წინ წასულიყო სადოვის ჩრდილო-დასავლეთით ტყეში და მის ჰუსარებს, რათა განეხორციელებინათ მანევრი ჰონიგფელდეს სამხრეთ-აღმოსავლეთით ბორცვების უკან. ფონ არნიმის უფრო ნელი და მძიმე ცხენის პოლკებმა ბოლოს მიაღწიეს ბრძოლის ველს და განლაგდნენ შვედებზე ფრონტალურად შეტევის მიზნით.
შვედურმა ტყავის ქვემეხებმა დაიწყეს სროლა მოახლოებულ კაზაკებზე, როცა ისინი ტყიდან გამოდიოდნენ და რაინკონტმა თავის არკვებიზიერებს უბრძანა მათზე თავდასხმა. კაზაკებიც და არკვებუზიერებიც იყვნენ მოძრავი კავალერია კარგი ცეცხლსასროლი ძალით, მაგრამ გერმანელმა არკვებიზიერებმა უპირატესობა მოიპოვეს და ტყისკენ დაიწყეს ურიცხვი კაზაკების გაყრა. ამ დროს პოლონელი ჰუსარები ჩამოვიდნენ თავიანთი ფლანგური მანევრიდან, რამდენიმე ასეული გაგზავნეს შვედურ არტილერიასთან და მათ მხარდამჭერ 60 მუშკეტერთან, მაგრამ უმეტესობამ წინ წამოიწია ჩართული არკვებიზიერების დასამუხტავად.
არკვებიზიერები სწრაფად დაიშალნენ, როდესაც ჰუსარები თავიანთ ფლანგებსა და უკანა მხარეს და ყოველგვარი ტაქტიკური ნაბიჯის გადადგმის გარეშე უკან დაიხიეს. გუსტავ ადოლფი ჩამოვიდა რაინკონტის დასახმარებლად, ისინი გადაჯგუფდნენ ზაქარია პაულის ესკადრილიისკენ შესატევად და რაინჰოლდ ანრეპის ფინური ესკადრილიისკენ, რომელიც 700 მხედრისგან შედგებოდა, მაგრამ მათი უმეტესობა დემორალიზებული იყო უკანა ხაზის დაშლის გამო. უსტავ ადოლფი დიდი რისკის ქვეშ იმყოფებოდა, რადგან მას და დარჩენილ კავალერიას პოლონელი კაზაკები მისდევდნენ. ის კინაღამ შეიპყრო კაზაკმა მაგრამ მოახერხა გაქცევა, როდესაც მისმა ერთ-ერთმა ოფიცერმა, (ლეგენდის თანახმად) ერიკ სოოპმა ესროლა თავდამსხმელს და საშუალება მისცა გუსტავუსს, კვლავ შეერთებოდა დანარჩენ რაზმს.
რესურსები ინტერნეტში
კატეგორია:პოლონეთის ისტორია კატეგორია:პოლონეთის ბრძოლები კატეგორია:ლიეტუვის ისტორია კატეგორია:პოლონეთის პოლიტიკური ისტორია კატეგორია:შვედეთის ისტორია კატეგორია:შვედეთის ბრძოლები
ეპიგრაფიკა
მინი|[[უადი-რუმი, იორდანია]] ეპიგრაფიკა — ისტორიის დამხმარე დისციპლინაა, რომელიც სწავლობს მაგარ მასალაზე (ქვა, ლითონი, ხე, მინა, ძვალი, კერამიკა...) შესრულებულ ძველ წარწერებს. ამგვარი წარწერები პირობითად ორ მთავარ ჯგუფად იყოფა, პირველში შედის მონუმენტური ხასიათის წარწერები (ქვაზე, კლდეზე, შენობის კედელზე, მემორიალურ დაფაზე, სვეტზე), რომლებიც ჩვეულებრივ წარმოადგენენ სახელმწიფო დეკრეტებსა და კანონებს, განსაკუთრებული მნიშვნელობის იურუდიულ დოკუმენტებს, სახელმწიფო მეთაურთა სამხედრო, პოლიტიკური და იდეოლოგიური გამარჯვებების პროკლამაციებს, დიდ მშენებლობათა ქრონოლოგიას; მეორე ჯგუფში შედის წარწერები პრქტიკული დანიშნულების ნივთებზე, რომლებიც ასახავენ სახელმწიფოსა და საზოგადოების სხვადასხვა ფენის ცხოვრებას, ნივთების დანიშნულებას, მათი მფლობელის, ან ოსტატის ვინაობას.
ქართული ეპიგრაფიკული ძეგლების მეცნიერული შესწავლა დაკავშირებულია ივანე ჯავახიშვილის სახელთან, რომელმაც 1926 წ.-ს გამოაქვეყნა ფუნდამენტური ნაშრომი — „ქართული პალეოგრაფია“.
რესურსები ინტერნეტში
კატეგორია:ეპიგრაფიკა კატეგორია:ისტორიოგრაფია კატეგორია:ისტორიის დამხმარე დისციპლინები
დრვენცა
დრვენცა (Drwęca) — მდინარე ჩრდილოეთ პოლონეთში. უერთდება მდინარე ვისლას. მისი საერთო სიგრძე 207 კმ-ია. პოლონეთის მდინარეებს შორის სიგრძით მეჩვიდმეტე ადგილი უკავია. წყალშემკრები აუზის ფართობი კი 5,344 კმ²-ია.
მდინარეზე მდებარეობს ქალაქები: ნოვე მიასტო ლუბავსკიე; ბროდნიცა; გოლუბ-დობჟინი; ტორუნი.
იხილეთ აგრეთვე
კატეგორია:პოლონეთის მდინარეები
მარის ველაიათი
მარის ველაიათი (Mary welaýaty) – თურქმენეთის ადმინისტრაციული ერთეული. დაარსდა 1992 წელს ყოფილი მარის ოლქის ტერიტორიაზე. ველაიათის ადმინისტრაციული ცენტრია მარი.
ისტორია
ველაიეთის ტერიტორიაზე 1939-1963 წლებსა და 1970-1992 წლებში არსებობდა მარის ოლქი (ფართობი 86,8 ათასი კმ²). 1992 წლის 14 დეკემბრიდან ოლქის ტერიტორიაზე წარმოიქმნა მარის ველაიათი.
გეოგრაფია
მარის ველაიათი მდებარეობს თურქმენეთის სამხრეთ-აღმოსავლეთ ნაწილში, მდინარე მურღაბის შუა და ქვემო დინებაში. ჩრდილოეთით მდებარეობს ყარაყუმის უდაბნო, სამხრეთით — ყარაბილისა და ბადხიზის მაღლობები. დიდი მდინარეა მურღაბი (2 წყალსაცავი) შენაკადებიანად. ველაიათის ტერიტორიას კვეთს ყარაყუმის არხი, რომელიც ამუდარიიდან ქალაქ მარიმდე სანაოსნოა.
რესურსები ინტერნეტში
კატეგორია:თურქმენეთის ველაიათები
მიხეილ ზაალიშვილი
მიხეილ ყარამანის ძე ზაალიშვილი (დ. 10 სექტემბერი, 1865, სოფელი იგოეთი, ახლანდელი კასპის მუნიციპალიტეტი — გ. 10 სექტემბერი, 1920, თბილისი) — ქართველი პედაგოგი და საზოგადო მოღვაწე.
ბიოგრაფია
1885 წელს დაამთავრა ბაქოს რეალური სასწავლებელი, დაბრუნდა თბილისში და სწავლა განაგრძო სამასწავლებლო ინსტიტუტში, რომელიც 1887 წელს ოქროს მედლით დაასრულა. შემდეგ სწავლობდა ახალალექსანდრესეულ სასოფლო-სამეურნეო ინსტიტუტში, რომის დასრულების შემდეგ დაინიშნა წინამძღვიანთკარის სასოფლო სამეურნეო სკოლის გამგედ. 1887 წლიდან სწავლობდა პოლონეთში, სოფლის მეურნეობის და მეტყევეობის ინსტიტუტში. 1897 წელს დაამთავრა მოსკოვის სასოფლო–სამეურნეო ინსტიტუტი და მიიღო პირველი თანრიგის აგრონომის წოდება. 1897–1902 წლებში პედაგოგიურ მოღვაწეობას ეწეოდა ერევანში. 1902 წლიდან იყო გორის ამიერკავკასიის საოსტატო სასწავლებლის სემინარიის დამრიგებელი. 1907 წლიდან დაინიშნა გორის პროგიმნაზიის დირექტორად. 1912 წლიდან ეს პროგიმნაზია გიმნაზიად გადაკეთდა და მიხეილ ზაალიშვილი დირექტორად დანიშნეს.
მისი მეუღლე, მარიამ ნიკოლოზის ასული პანოვა, გორის ქალთა გიმნაზიის დირექტორი და ექიმი იყო. 1918 წლიდან ზაალიშვილი თბილისის მეოთხე გიმნაზიის დირექტორად დანიშნეს. იგი იყო წმინდა სტანისლავის და წმინდა ანას ორდენების კავალერი.
მან დიდი წვლილი შეიტანა საქართველოში საგანმანათლებლო და პედაგოგიური საქმიანობის განვითარებაში.
ქართულ ენაზე დაწერილი მრავალი წიგნის ავტორია, კერძოდ — პირველი ქართული საბუნებისმეტყველო სახელმძღვანელოებისა, მათ შორის ბუნებისმეტყველების (არაორგანული ბუნება, ჰაერი, წყალი, დედამიწა, ბოტანიკა, ადამიანის ანატომია და ფიზიოლოგია, ზოოლოგია), ასევე არითმეტიკის, პირველდაწყებითი გეოგრაფიის, ორგანოვანი ქიმის სახელმძღვანელოებისა. ავტორია წიგნებისა — საზოგადო მიწათმოქმედება, საზოგადო ზოოტეხნია, მეფუტკრეობა და სხვა.
დაკრძალულია მწერალთა და საზოგადო მოღვაწეთა დიდუბის პანთეონში.
იტალიელები
იტალიელები — ხალხი, იტალიის ძირითადი მოსახლენი. ანთროპოლოგიურად მიეკუთვნება ევროპეიდული რასის ინდო-მედიტერანეულ შტოს.
მიხეილ ზაალიშვილი
ლიტერატურა
კატეგორია:ქართველი პედაგოგები კატეგორია:დაბადებული 10 სექტემბერი კატეგორია:დაბადებული 1865 კატეგორია:გარდაცვლილი 10 სექტემბერი კატეგორია:გარდაცვლილი 1920 კატეგორია:კასპის მუნიციპალიტეტში დაბადებულები კატეგორია:დიდუბის პანთეონში დაკრძალულები მ
იტალიელები
წარმოშობა
თავდაპირველად, იტალია იტალიკების ტომებით იყო დასახლებული, ლატინები, ოსკები, უმბრები, პიცენები, და სხვ. მათგან ყველაზე დიდი ტომი ლატინები იყვნენ, რომლებიც რომის გარშემო ოლქში სახლობდნენ, ლაციუმი. ძველ დროს იტალიკები უდიდესი რომის იმპერიის ფუძემდებლები იყვნენ. გარდა ამისა, იტალიის ცენტრი ეტრუსკებით იყო დასახლებული, რომლებმაც მნიშვნელოვანი გავლენა მოახდინეს იტალიის კულტურაზე, და შემდგომში, ალბათ,რომაელების მიერ იყვნენ  ასიმილირებულნი.
სქოლიო
კატეგორია:მსოფლიოს ხალხები *
Lasioglossum latro
Lasioglossum latro — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1928 წელს.
სქოლიო
latro
ერა (მუსიკალური პროექტი)
ერა - ფრანგული მუსიკალური პროექტი, ყველაზე მეტად ცნობილი სინგლით Ameno (1997). პროექტს გაყიდული აქვს 13 მილიონზე მეტი დისკი.
ჯგუფის მუსიკას ახასიათებს გრეგორიანული გალობების და პოპულარული ნიუ-ეიჯის ელემენტების შეხამება. სტილისტურად ის ახლოს დგას პროექტებთან ენიგმა, Gregorian და Deep Forest. ერას სიმღერების ტექსტები დაწერილია ფსევდო-ლათინურ და ინგლისურ ენებზე. მათი ნაწილი ეფუძნებდა XIII საუკუნის ფრანგული ქრისტიანული სექტის, კათარების რწმენებს.
ჯგუფის საკონცერტო წარმოდგენები და მუსიკალური კლიპები შეიცავს ხალხური სამოსების და იარაღის ელემენტებს.